Verksmiðjan er á svæði sem kallast Sadar Bazaar þar sem er stærsta markað borgarinnar er að finna . AP Rúmlega fjörutíu eru látnir eftir að mikill eldur kom upp í verksmiðju í indversku höfuðborginni Nýju-Delí í gærkvöldi . Talsmenn yfirvalda segja eldinn hafa komið upp í sex hæða húsi í gömlum og þéttbyggðum borgarhluta snemma að sunnudagsmorgni . Óttast er að tala látinna komi til með að hækka þegar líður á daginn . Tugir starfsmanna voru sofandi í verksmiðjunni , þar framleiddar eru töskur , þegar eldurinn kom upp . Forsætisráðherrann Narendra Modi sagði brunann hræðilegan og að yfirvöld hafi sent „ alla mögulegu aðstoð á vettvang harmleiksins “ . Slökkviliði barst tilkynning um eldinn klukkan 5:22 að staðartíma . Verksmiðjan er á svæði sem kallast Sadar Bazaar þar sem er stærsta markað borgarinnar er að finna . Er mikið um mjó stræti , sem torveldaði aðgengi slökkviliðs . Talsmaður slökkviliðs segir að tekist hafi að bjarga á sjötta tug meðvitundarlausra manna úr logandi byggingunni og hafi þeir verið fluttir á sjúkrahús . Ekki liggur fyrir um orsök brunans að svo stöddu .